**О Т Ч Е Т**

**За дейността на НЧ „Св.св.Кирил и Методий 1914”**

**гр.Твърдица**

 **УВАЖАЕМИ САМОДЕЙЦИ,**

 **УВАЖАЕМИ ЧЛЕНОВЕ НА ЧИТАЛИЩЕТО,**

 **УВАЖАЕМИ ПРИЯТЕЛИ,**

НЧ „Св.св.Кирил и Методий 1914” гр.Твърдица е традиционно средище на културата и събира в своите зали всички радетели за запазването на културните традиции и националната идентичност. Дейността на читалището е изведена от служителите в него и самодейците на едно ново, високо ниво, превръщайки я в стожер на културния живот в града. А едновременно с това и на съседни населени места не само от нашата община, но и от съседни такива. Привличайки членове и симпатизанти от Шивачево, Конаре, Долно Паничерево и др.населени места. През отчетния период отново дейността на читалището може да се раздели на няколко направления характерни за всяко едно читалище.

- Дейности по осъществяване на основните функции на организацията.

- Дейности по поддръжка и подобряване на материалната база на организацията.

- Дейности по повишаване квалификацията и мотивацията на служителите в организацията.

**ДЕЙНОСТ, ОСНОВНИ ФУНКЦИИ НА ОРГАНИЗАЦИЯТА:**

 Изхождайки от основната цел на организацията основните дейности са свързани с реализиране на културния календар на община Твърдица, отразяване на основните събития и организиране на почти всички празнични мероприятия в града. Започвайки от новогодишните празници за новогодишната нощ, които работещите в читалището превърнаха съвместно с общинска администрация в традиция Новата година да се посреща пред читалището, жертвайки личното време и лишавайки семейството си от присъствие и тези календарни години започват на площада пред читалището. Фойерверките и кратката програма от читалищните работници възвестяват новата година.

 Почти няма мероприятие през годината, което да е без участието на Вас самодейците от нашето читалище.

 Освобождението на гр.Твърдица, Трифон Зарезан, като своеобразен връх и нов елемент станаха третомартенските празненства, които за пръв път бяха отпразнувани на деня на празника последните години с тържествен концерт и факелна церемония – заря проверка, реализирана от самодейците участници в концерта пред паметника на общината. Традиционния поход до връх Кутра. Отново изцяло нова идея бе провеждането на състезание зад читалището за деца по търкаляне на Великденско яйце с дървена лъжица, което доведе но много настроение и радостни погледи на децата. Отбелязаха се традиционно събора в м.”Улищица”, 24-ти май, празника на балканските градове „Балканът пее и разказва”, където единодушно съставите водени от нашето читалище печелят овациите и на публиката и на журито.

 Творческия сезон продължи по културния календар и почти нямаше време за почивка, защото трябваше да се участва и в празниците в с.Близнец, Прегледа на художествената самодейност, рали Твърдица-Елена и в общоттвърдишкия събор „Хайдушка поляна”, съвместно с Национален клуб „Традиция”. Добрата стиковка с тях създава невероятна атмосфера на самата поляна и посетителите остават очаровани от нея. През тези години се наложи да приемаме оферти и заявки за участие в предизборни кампании, като с решение на Настоятелството бяха определени правилата за това. Отново връх бяха празненствата по повод празника на града „Петковден”. За своята невероятна работа самодейците получават възможността за кратко посещение извън страната. За пръв път през миналата година бе организирано и Коледно тържество и макар и студена и неотоплена, залата беше посетена от желаещите да се насладят на коледния дух и топлина.

**Б И Б Л И О Т Е К А:**

Библиотеката на НЧ „Св.св.Кирил и Методий 1914” гр.Твърдица е може би най-богатата в района.

 Библиотечен фонд – над 32280 единици.

 Читатели – над 956 бр.

 Посещения – над 2000 на годишна база.

 Библиотеката се обслужва от един щатен служител с висше образование. Нейната основна дейност е работа с читатели. И макар че века на интернет изземва много от функциите на библиотеките, класическия допир до хартиената книга си остава незаменима традиция и магия за много хора. Закупува се актуален библиотечен фонд, но на фона на огромния фонд, той е недостатъчен. Проблемни са студените зали през зимата, които технически не могат да бъдат отоплени, което затруднява тяхното нормално функциониране. Добра инвестиция би било и закупуването на библиотечен софтуер за участие в националната библиотечна мрежа и едновременно с това нужната съвременна техника, за да бъдем адекватни на времето, в което живеем.

**САМОДЕЙНИ СЪСТАВИ:**

 - Самодеен танцов състав – участник в редица мероприятия

 - Средношколски танцов състав – редовен участник

 - Детска школа за народни танци – изяви на местно ниво

 -Школа за народни инструменти – обновена с нови ръководители

 - Школа за модерни и характерни танци

 - Вокална група „Романс” – лауреат на национални и международни изяви.

 - Клуб за народни хора „Балканско цвете” – традиционен участник във всички изяви.

 - Самодеен театрален състав – участник в редица изяви

 - Група за автентичен фолклор – местни изяви

 - Школа по бойни изкуства – участие в регионални, национални и международни изяви.

**ДОПЪЛНИТЕЛНИ ДЕЙНОСТИ:**

 - Краезнание - това е клуб, в който читалищните работници участват като колективна форма за събиране и съхраняване на местни традиции и знания.

 - Изработване на мартеници

 - Изработване на великденски яйца

 - Рисунки и летни групи за работа с деца

**ДЕЙНОСТИ ПО ПОДДЪРЖАНЕ НА МАТЕРИАЛНАТА БАЗА:**

 Материалната база на НЧ „Св.св.Кирил и Методий 1914” гр.Твърдица е добра, но технически остарява с всяка изминала година. През последните години съществени ремонтни дейности не са извършвани, това води до още по-сериозно влошаване на състоянието на сградата. Нужните ремонтни дейности са за огромни суми и в рамките на субсидирането не могат да се покрия. Освен това читалището спешно се нуждае от вътрешен ремонт и сценично оборудване. Единственият вариант на този етап остава проектното финансиране, като се очаква отварянето на мерките, за да се кандидатства за най-спешните мероприятия.

 Основните направления, по които трябва да се извърши ремонт са :

 - Отводняване

 - Ремонт зала

 - Сценично оборудване

 - Осветление

 - Обогатяване на библиотечния фонд

 - Сценичен и костюмен инвентар

**ДЕЙНОСТИ ПО ПОВИШАВАНЕ КВАЛИФИКАЦИЯТА И МОТИВАЦИЯ НА ПЕРСОНАЛА**

 За съжаление в последните години високите темпове на инфлация, ниския ръст на субсидиите, които се използват преобладаващо за текущи разходи и неотложни ремонтни средства за повишаване квалификацията и стимулиране на работещите е трудно да се заделят. Въпреки всичко полагаме усилия и при възможност се опитваме да осигуряваме в края на годината ДМС – в зависимост от възможностите на бюджета.

 В заключение искам да посочим, че благодарение на подкрепата на община Твърдица и г-н Красимир Велков от Исторически музей гр.Нова Загора, се извърши ремонт на помещението на бившия интернет център и там беше прехвърлена Археологическата музейна сбирка , като се направи една прилична за нашите условия музейна сбирка.

Председател: Пламен Курумилев